Държавен вестник, бр. 20, 2013 г., стр. 5

БРОЙ  20	
Д Ъ Р Ж А В Е Н  В Е С Т Н И К 	
СТР.  5  
3. за обезпечаване на кредит, предоставен 
за придобиване на предмета на залога или 
ипотеката.
(7) Недействителността по ал. 2 не засяга 
правата, които добросъвестни трети лица са 
придобили възмездно преди вписването на иско­
вата молба. Недобросъвестността се предполага 
до доказване на противното, ако третото лице 
е свързано лице с длъжника или с лицето, с 
което длъжникът е договарял.“
4. Досегашната ал. 3 става ал. 8.
§ 9. Член 647 се изменя така:
„Отменителни искове
Чл. 647. (1) Освен в предвидените от закона 
случаи могат да бъдат обявени за недействител­
ни по отношение на кредиторите на несъстоя­
телността следните действия и сделки, ако са 
извършени от длъжника в посочените в т. 1 – 6 
срокове преди подаване на молбата по чл. 625:
1. безвъзмездна сделка, с изключение на 
обичайното дарение, по която страна е свързано 
лице с длъжника, извършена в тригодишен срок;
2. безвъзмездна сделка, извършена в дву­
годишен срок;
3. възмездна сделка, при която даденото 
значително надхвърля по стойност полученото, 
извършена в двугодишен срок, но не по-рано 
от датата на неплатежоспособността, съответно 
свръхзадължеността;
4. учредяване на ипотека, залог или лично 
обезпечение за чужди задължения, извършено 
в едногодишен срок, но не по-рано от датата 
на неплатежоспособността, съответно свръх­
задължеността;
5. учредяване на ипотека, залог или лично 
обезпечение за чужди задължения в полза на 
кредитор, който е свързано лице с длъжника, 
извършено в двугодишен срок;
6. сделка, която уврежда кредиторите, по 
която страна е свързано лице с длъжника, 
извършена в двугодишен срок. 
(2) Алинея 1 се прилага и за действия и 
сделки, извършени от длъжника в периода 
между подаване на молбата по чл. 625 и датата 
на решението за откриване на производството 
по несъстоятелност. 
(3) Недействителността по този член не за­
сяга правата, които трети добросъвестни лица 
са придобили възмездно преди вписването на 
исковата молба. В тези случаи съответно се 
прилага чл. 646, ал. 8.“
§ 10. Член 649 се изменя така:
„Предявяване на отменителен иск
Чл. 649. (1) Иск по чл. 645, 646 и 647 от този 
закон и по чл. 135 от Закона за задълженията 
и договорите, свързан с производството по 
несъстоятелност, може да предяви синдикът, 
а при негово бездействие – всеки кредитор на 
несъстоятелността, в едногодишен срок от откри­
ване на производството, съответно от момента 
на обявяването на решението по чл. 632, ал. 2. 
Ако прихващането е извършено след датата на 
решението за откриване на производството по 
несъстоятелност, срокът тече от извършването 
на прихващането.
(2) В случаите по ал. 1 синдикът, съответно 
кредиторът може да предяви и обусловените 
от посочените искове осъдителни искове за 
попълване на масата на несъстоятелността.
(3) Когато искът е предявен от кредитор, 
съдът служебно конституира синдика като съ­
ищец. При предявен от кредитор иск по ал. 1 
друг кредитор няма право да предяви същия 
иск, но може да встъпи като съищец не по-
късно от първото по делото заседание. 
(4) В производството по обявяване на 
недействителност на сделка или действие, 
презумпцията по чл. 135, ал. 2 от Закона за 
задълженията и договорите се прилага за всички 
свързани лица. 
(5) Иск по ал. 1 се предявява пред съда по 
несъстоятелността. Влязлото в сила решение 
има действие за длъжника, синдика и всички 
кредитори.
(6) В производствата по предявени искове 
по ал. 1 държавни такси за всички инстанции 
не се внасят предварително. Ако искът бъде 
уважен, следващите се държавни такси се съ­
бират от осъдената страна, а ако искът бъде 
отхвърлен, държавните такси се събират от 
масата на несъстоятелността.“ 
§ 11. В допълнителните разпоредби се съз­
дава § 1г:
„§ 1г. „Публичен възложител“ по смисъла 
на този закон е всяко лице по чл. 7 от Закона 
за обществените поръчки.“
Допълнителна разпоредба
§ 12. Този закон въвежда изискванията на 
Директива 2011/7/ЕС на Европейския парла­
мент и на Съвета от 16 февруари 2011 г. относно 
борбата със забавяне на плащането по търговски 
сделки (ОВ, L 48/1 от 23 февруари 2011 г.).
Преходни и заключителни разпоредби
§ 13. Параграфи 2 – 5, 11 и 16 не се прила­
гат за договорите, сключени до 15 март 2013 г.
§ 14. (1) Параграф 7, § 8 относно ал. 2 и 
ал. 5 – 7, § 9 и 10 се прилагат за заварените от 
този закон производства по несъстоятелност и 
искови производства за попълване масата на 
несъстоятелността.
(2) В едномесечен срок от влизането в сила на 
този закон предявените искове по досегашните 
разпоредби на чл. 645, ал. 4, чл. 646, ал. 2, т. 1 
и 3, чл. 647 и 649, по които производствата са 
висящи, могат да бъдат оттеглени без съгла­
сието на ответниците, независимо от фазата, 
в която се намира производството.
§ 15. Предявените до влизането в сила на 
този закон искове по чл. 646, ал. 2, т. 2 и 4 се 
решават по досегашния ред.
§ 16. В Закона за лечебните заведения (обн., 
ДВ, бр. 62 от 1999 г.; изм., бр. 88 и 113 от 1999 г.; 
попр., бр. 114 от 1999 г.; изм., бр. 36, 65 и 108 
от 2000 г.; Решение № 11 на Конституционния 
съд от 2001 г. – бр. 51 от 2001 г.; изм., бр. 28 и 
62 от 2002 г., бр. 83, 102 и 114 от 2003 г., бр. 70